Diari Oficial de la Generalitat Valenciana


Sumari del DOGV 3975, del 06-04-2001 (2001/3178)

ACORD de 2 d'abril de 2001, del Govern Valencià, pel qual es modifiquen les retribucions del complement d'atenció continuada dels Equips d'Atenció Primària.
------------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2001/3178


Data del document
:   02-04-2001

Organisme emissor
:   Conselleria de Sanitat

Tipus de document
:   Acord

Descriptors 

:   * salari
    * professió sanitària
    * servei sanitari

ACORD de 2 d'abril de 2001, del Govern Valencià, pel qual es modifiquen les retribucions del complement d'atenció continuada dels Equips d'Atenció Primària. [2001/M3178]
  
El Govern Valencià, en la reunió del dia 2 d'abril de 2001, adoptà l'acord següent:
  
El dia 3 de febrer de 2000, en l'àmbit de la Mesa Sectorial de Sanitat, les organitzacions sindicals i la Conselleria de Sanitat van subscriure un acord sobre racionalització del sistema retributiu, oferta d'ocupació pública, servei de prevenció de riscos laborals i eficiència dels serveis sanitaris. En el punt huité es va acordar la creació d'una Comissió tècnica per a l'homogeneïtzació retributiva i l'estudi comparat dels conceptes d'atenció continuada, modalitat B, dels equips d'Atenció Primària, i de les guàrdies mèdiques d'Atenció Especialitzada. Com a resultat del treball d'aquesta comissió i de les conclusions assolides en la Mesa Sectorial de Sanitat, reunida el dia 17 de novembre de 2000, es dedueix la necessitat d'adequar les retribucions per atenció continuada del personal dels equips d'Atenció Primària.
  
Per tot això, després de l'informe favorable de l'Àrea Jurídica de la Conselleria de Sanitat i després d'haver sigut negociat en la Mesa Sectorial de Sanitat, segons el que disposa l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, fent ús de l'habilitació per a modificar les taules retributives del personal al servei de les institucions sanitàries que conté l'article 53 de la Llei 11/2000, de 28 de desembre, de la Generalitat Valenciana, a proposta del conseller de Sanitat, el Govern Valencià
  
ACORDA
  
Primer
  
Modificar els imports de les retribucions del complement d'atenció continuada continguts en l'apartat I, Personal d'Equips d'Atenció Primària, de la taula VI, de l'annex de la Llei 11/2000, de 28 de desembre, corresponent a les taules retributives d'aplicació al personal al servei de les institucions sanitàries dependents de la Conselleria de Sanitat. Els nous imports seran els que s'estableixen en l'annex del present acord.
  
Segon
  
Ordenar la publicació del present acord en el Diari Oficial de la Generalitat Valenciana.
  
Tercer
  
La data d'inici dels efectes econòmics d'aquest acord serà l'1 de gener de 2001.
  
València, 2 d'abril de 2001.
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
ANNEX
  
Taula VI
  
Complement d'atenció continuada
  
1. Personal d'Equips d'Atenció Primària (E.A.P.)
  
 PTA/HORA
  
Facultatius d'EAP 1.800
  
ATS / DUI / Comares d'EAP 1.167
  
\* Quantia màxima anual Màxim anual
  
Facultatius d'EAP 1.530.000